書雪湖寄張高沙詩卷後
作者：釋居簡
朝代：宋

paragraphs: 大篇如建瓴，小篇如扞城。
執此能事柄，凌奪造物真。
雪湖坐此徹骨貧，致貧之具猶示人。
鏗鏘應是我輩語，饑鳶悲苦哦清新。
高沙舊日春風手，也是乘槎丈人後。
紅蓮開幕著詩人，此段風流少人有。
飛聲郎署知聞舊，掃門謾惜千金箒。
不圖願與丈人厚，要看雲錦三千首。